Mintirho yi kurile hi 203 000. Vuvekisa bya hina eka mintirho ya vantshwa byi le ku tswaleni ka mihandzu. Ndzavisiso wu endliwile endzeni ka mfumo na hi vanhu va le handle. Mimbuyelo yi kandziyisiwile tanihi dokhumente ya mbulavurisano. Presidente u sungule ku vulavula loko huwa ya mimpfumawulo hinkwayo se yi herile. U vulavule hi ku lehisanyana, a landzelela matimu ya ku simekiwa ka mavuthu ya vusirheleri bya tiko. U vulavule na hi laha tiko ri faneleke ku tinyungubyisa hakona hi vutivi bya leswaku a ri sirheleriwe hi tinhenha leti tshembekaka. Emakumu u vule marito lawa landzelaka: "Ndza swi tiva leswaku vo tala va n'wina mi langutele leswaku ndzi tivisa kwala leswaku Jenerala Kramer u ta siviwa hi mani. Ndza swi tiva leswaku swa fanela leswaku a siviwa. Lexi ndzi lavaka ku xi vula sweswi hi leswaku a swi fanelangi mina ku hlawula loyi a nga ta siva Jenerala Kramer. Hinkwenu ma swi tiva leswaku masiku ya mina eka ntirho lowu ya hlayiwile. Matomu ya ta suka emavokweni ya mina ku nga ri khale. A ndzi swi lavi ku tholela loyi a nga ta fambisa tiko leri lava va faneleke ku tirhisana na yena. Musivi wa Jenerala Kramer u ta thoriwa hi Tatana Machovhani Mabasa loko se a teke tintambhu. Ndza tshemba leswaku mi ta n'wi seketela eka leswi a nga ta swi boha."